กฎกระทรวงกฎกระทรวงว่าด้วยสิทธิของสถานประกอบการในการจัดการศึกษาขั้นพื้นฐานในศูนย์การเรียนพ.ศ. ๒๕๔๗[๑] อาศัยอำนาจตามความในมาตรา๕ แห่งพระราชบัญญัติการศึกษาแห่งชาติ พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการศึกษาแห่งชาติ (ฉบับที่ ๒) พ.ศ. ๒๕๔๕และมาตรา ๑๒ แห่งพระราชบัญญัติการศึกษาแห่งชาติ พ.ศ. ๒๕๔๒รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑ในกฎกระทรวงนี้ศูนย์การเรียนหมายความว่าสถานที่เรียนที่สถานประกอบการจัดตั้งขึ้นเพื่อจัดการศึกษาขั้นพื้นฐานตามกฎกระทรวงนี้บุคคลที่เกี่ยวข้องหมายความว่า คู่สมรส ผู้สืบสันดาน หรือบุตรบุญธรรมของลูกจ้างบุคคลที่อยู่ในความดูแลของสถานประกอบการรวมถึงบุคคลที่มีถิ่นที่อยู่ใกล้สถานประกอบการที่จัดการศึกษาขั้นพื้นฐานบุคลากรทางการศึกษาของศูนย์การเรียนหมายความว่า ผู้บริหารศูนย์การเรียน ผู้บริหารสถานประกอบการรวมทั้งผู้สนับสนุนการศึกษา ซึ่งเป็นผู้ทำหน้าที่ให้บริการหรือปฏิบัติงานเกี่ยวเนื่องกับการจัดกระบวนการเรียนการสอนการนิเทศและการบริหารการศึกษาของศูนย์การเรียนสำนักงานหมายความว่า สำนักงานเขตพื้นที่การศึกษาที่สถานประกอบการนั้นตั้งอยู่ในเขตพื้นที่ข้อ ๒ให้สถานประกอบการมีสิทธิจัดการศึกษาขั้นพื้นฐานในศูนย์การเรียนให้แก่ลูกจ้างและบุคคลที่เกี่ยวข้องตามความพร้อมความเหมาะสม และความต้องการของสถานประกอบการนั้นข้อ ๓การจัดตั้งศูนย์การเรียนให้เจ้าของสถานประกอบการยื่นคำขอเป็นหนังสือต่อสำนักงานข้อ ๔เมื่อสำนักงานได้รับคำขอตามข้อ ๓ให้แจ้งสถานประกอบการจัดทำแผนการจัดการศึกษาของศูนย์การเรียนร่วมกับสำนักงานหรือสถานศึกษาที่สำนักงานมอบหมายแผนการจัดการศึกษาต้องมีรายการอย่างน้อยดังต่อไปนี้(๑)ชื่อศูนย์การเรียน(๒)วัตถุประสงค์ของศูนย์การเรียน(๓)ที่ตั้งศูนย์การเรียน(๔)รูปแบบการจัดการศึกษา(๕)ระดับการศึกษาที่จัด(๖)หลักสูตร(๗)ระบบประกันคุณภาพภายใน(๘)บุคลากรทางการศึกษาของศูนย์การเรียน(๙)ข้อกำหนดเกี่ยวกับคณะกรรมการศูนย์การเรียนข้อ ๕เมื่อสำนักงานให้ความเห็นชอบกับแผนการจัดการศึกษาตามข้อ ๔ แล้ว ศูนย์การเรียนจึงจะดำเนินการจัดการศึกษาได้ข้อ ๖การเปลี่ยนแปลงแก้ไขแผนการจัดการศึกษาที่สำนักงานได้ให้ความเห็นชอบแล้วต้องได้รับอนุญาตจากสำนักงานข้อ ๗ศูนย์การเรียนอาจจัดการศึกษาขั้นพื้นฐานในรูปแบบการศึกษาในระบบการศึกษานอกระบบ หรือการศึกษาตามอัธยาศัยทั้งนี้ เพื่อให้มีความยืดหยุ่น คล่องตัวสนองตอบวัตถุประสงค์ของศูนย์การเรียนข้อ ๘ข้อกำหนดเกี่ยวกับคณะกรรมการศูนย์การเรียนตามแผนการจัดการศึกษาตามข้อ ๔วรรคสอง (๙) อย่างน้อยต้องกำหนดให้คณะกรรมการประกอบด้วยเจ้าของสถานประกอบการหรือผู้แทน ผู้แทนลูกจ้าง และผู้ทรงคุณวุฒิข้อ ๙ให้คณะกรรมการศูนย์การเรียนทำหน้าที่กำหนดนโยบายการบริหารและการจัดการศึกษาของศูนย์การเรียนให้เหมาะสมกับสถานประกอบการและสอดคล้องกับนโยบายการศึกษารวมทั้งส่งเสริมสนับสนุน กำกับ ดูแลระบบการประกันคุณภาพภายในเพื่อพัฒนาคุณภาพและมาตรฐานการศึกษาข้อ ๑๐ให้ศูนย์การเรียนออกหลักฐานการศึกษาแก่ผู้เรียนหรือผู้สำเร็จการศึกษาจากศูนย์การเรียนว่าได้ศึกษาหรือสำเร็จการศึกษาตามหลักสูตรการศึกษาขั้นพื้นฐานของกระทรวงศึกษาธิการแล้วแต่กรณีข้อ ๑๑ให้สำนักงานให้คำปรึกษา คำแนะนำ ให้ความรู้ ส่งเสริม และสนับสนุนด้านวิชาการด้านการบริหาร ด้านการจัดการศึกษา และด้านอื่นแก่ศูนย์การเรียนรวมทั้งให้การพัฒนาทักษะความรู้ความสามารถแก่บุคลากรทางการศึกษาของศูนย์การเรียนตลอดจนดำเนินการเทียบโอนผลการเรียนแก่ผู้เรียนในศูนย์การเรียนให้เป็นไปตามระเบียบกระทรวงศึกษาธิการว่าด้วยการเทียบโอนผลการเรียนการศึกษาขั้นพื้นฐานข้อ ๑๒ให้ศูนย์การเรียนได้รับสิทธิประโยชน์ด้านเงินอุดหนุนจากรัฐสำหรับการจัดการศึกษาและได้รับการลดหย่อนหรือยกเว้นภาษีสำหรับค่าใช้จ่ายทางการศึกษาและสิทธิประโยชน์อื่น ทั้งนี้ ตามที่กฎหมายกำหนดข้อ ๑๓ศูนย์การเรียนเลิกด้วยเหตุอย่างใดอย่างหนึ่งดังต่อไปนี้(๑)สำนักงานอนุญาตให้เลิกตามคำขอของเจ้าของสถานประกอบการ(๒)สำนักงานมีคำสั่งให้เลิกเพราะเหตุที่ศูนย์การเรียนหยุดดำเนินการเกินกว่า ๑ ปีโดยไม่มีเหตุอันสมควรหรือการดำเนินการของศูนย์การเรียนขัดต่อวัตถุประสงค์ของศูนย์การเรียน ขัดต่อกฎหมายเป็นภัยต่อเศรษฐกิจหรือความมั่นคงของประเทศหรือขัดต่อความสงบเรียบร้อยหรือศีลธรรมอันดีของประชาชนเมื่อมีการเลิกศูนย์การเรียนตามวรรคหนึ่งแล้วให้สำนักงานแจ้งเป็นหนังสือให้สถานประกอบการทราบภายในสามสิบวันและให้เจ้าของสถานประกอบการรวบรวมหลักฐานและเอกสารที่เกี่ยวข้องกับการศึกษาของศูนย์การเรียนนั้นมอบให้แก่สำนักงานข้อ ๑๔การเลิกศูนย์การเรียนให้เจ้าของสถานประกอบการร่วมกับสำนักงานจัดหาศูนย์การเรียนอื่นให้แก่ผู้เรียนแต่ไม่ตัดสิทธิผู้เรียนที่จะสมัครเข้าเรียนในศูนย์การเรียนหรือสถานศึกษาอื่นข้อ ๑๕ให้สำนักงานเรียกคืนเงินอุดหนุนหรือเงินช่วยเหลือต่าง ๆจากรัฐที่ยังเหลืออยู่ในรอบปีจากศูนย์การเรียนที่เลิกตามข้อ ๑๓เพื่อนำส่งเป็นรายได้แผ่นดินให้ไว้ ณ วันที่ ๑๙กรกฎาคม พ.ศ. ๒๕๔๗อดิศัย โพธารามิกรัฐมนตรีว่าการกระทรวงศึกษาธิการหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๒แห่งพระราชบัญญัติการศึกษาแห่งชาติ พ.ศ. ๒๕๔๒บัญญัติให้สถานประกอบการมีสิทธิในการจัดการศึกษาขั้นพื้นฐานตามที่กำหนดในกฎกระทรวงฉะนั้นเพื่อให้สถานประกอบการที่มีความประสงค์และมีความพร้อมที่จะเข้ามาช่วยเหลือรัฐในการจัดการศึกษาขั้นพื้นฐานในรูปแบบการศึกษาในระบบการศึกษานอกระบบและการศึกษาตามอัธยาศัยสำหรับลูกจ้างหรือบุคคลทั่วไปในสถานศึกษาซึ่งเป็นศูนย์การเรียนโดยรัฐจะส่งเสริมและสนับสนุนการจัดการศึกษาของศูนย์การเรียนในสถานประกอบการเพื่อให้ผู้เรียนได้รับการศึกษาที่มีคุณภาพเท่าเทียมกับการศึกษาในรูปแบบอื่น จึงจำเป็นต้องออกกฎกระทรวงนี้ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์ ๒๕๕๒วิมล/ปรับปรุง๓ พฤษภาคม ๒๕๕๙[๑]ราชกิจจานุเบกษา เล่ม ๑๒๑/ตอนที่ ๕๖ ก/หน้า ๑๙/๒ กันยายน ๒๕๔๗